b'\n_START_ARTICLE_\nNavinykai\n_START_SECTION_\nIstorija\n_START_PARAGRAPH_\nNuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Pirm\xc4\x85 kart\xc4\x85 Navinykai minimi 1765 m. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Pagal 1921 m. lenk\xc5\xb3 vald\xc5\xbeios atlikt\xc4\x85 gyventoj\xc5\xb3 sura\xc5\xa1ym\xc4\x85 kaime buvo 151 gyventojas, i\xc5\xa1 kuri\xc5\xb3 1 lenkas ir 150 lietuvi\xc5\xb3. Tarpukaryje \xc4\xafsik\xc5\xabr\xc4\x97 lietuvi\xc5\xa1k\xc5\xb3 organizacij\xc5\xb3 skyriai. Antrojo pasaulinio karo metais dalis navinykie\xc4\x8di\xc5\xb3 buvo laikomi Suvalk\xc5\xb3 koncentracijos stovykloje, 30\xc2\xa0% buvo perkelti \xc4\xaf Lietuv\xc4\x85. Iki 1958 m. vasario pabaigos \xc4\xafsik\xc5\xabr\xc4\x97 Lenkijos visuomenin\xc4\x97s kult\xc5\xabros draugijos padalinys, veik\xc4\x97 biblioteka (Vidugiri\xc5\xb3 bibliotekos filialas) su lietuvi\xc5\xa1komis ir lenki\xc5\xa1komis knygomis. 1975-1998 m. priklaus\xc4\x97 Suvalk\xc5\xb3 vaivadijai.\n_START_SECTION_\nMokykla\n_START_PARAGRAPH_\n1915-1920 m. veik\xc4\x97 lietuvi\xc5\xa1ka pradin\xc4\x97 mokykla, v\xc4\x97liau lenki\xc5\xa1ka, su neprivalomomis lietuvi\xc5\xb3 kalbos pamokomis. 1953 m. atsidar\xc4\x97 lenk\xc5\xb3 \xe2\x80\x93 lietuvi\xc5\xb3 pagrindin\xc4\x97 mokykla, o 1985 m. joje susik\xc5\xabr\xc4\x97 vaik\xc5\xb3 etnografinis ansamblis Bildukai (vadov\xc4\x97s Irena Barnecka ir Gra\xc5\xbeina Korzeniecka). 2000 m. u\xc5\xbe s\xc4\x97kming\xc4\x85 pasirodym\xc4\x85 tarptautiniame folkloro fesivalyje Unguroje (Vengo\xc5\xbeeve) ansamblis abdovanotas \xe2\x80\x9eAuksinio elniuko\xe2\x80\x9c prizu. Dabar veikia lietuvi\xc5\xa1ka pagrindin\xc4\x97 mokykla, direktor\xc4\x97 Anastazija Sidarien\xc4\x97.\n_START_SECTION_\nLiterat\xc5\xabra\n_START_PARAGRAPH_\nTaryb\xc5\xb3 Lietuvos enciklopedija, 3 tomas, Vyriausioji Enciklopedij\xc5\xb3 Redakcija, Vilnius, 1987, 189 psl.'